जाट रेजीमेंट के 200 साल पूरे होने के उपलक्ष्य में शुरू हुई साइकिल रैली
जाट(मुलतान) बटालियन के 200 साल पूरे होने के अवसर पर सोमवार को निवारू से साइकिल रैली रवाना की गई। इस अभियान में एक अधिकारी, एक जेसीओ 18 सैनिक भाग ले रहे हैं। रैली राजस्थान, उत्तरप्रदेश और हरियाणा के उन क्षेत्रों से गुजरेगी जहां से जाट रेजीमेंट के जवान संबंध रखते हैं। ये अभियान जयपुर से कोटपूतली, रेवाड़ी, मथुरा, भरतपुर और दौसा होते हुए जयपुर में समाप्त होगा। इस रैली का उद्देश्य भूतपूर्व सैनिकों उनके परिवारों को सेना द्वारा मिलने वाली सुविधाओं तथा पलटन के 200वें शौर्य दिवस की महान गाथा के इतिहास से अवगत कराना है।
hin_Deva hin_Deva